*************** NUUT IN SUID-AFRIKA, en slegs deur MOOIKRANS AANGEBIED - vanaf 2019 ***************
Klik asseblief op die "Perdry Terapie Jaar" medalje, hierbo links, vir meer inligting.
'n Opvoedkundige en opleidingsinstituut wat 'n breë spektrum van progamme en aktiwiteite aan skole en groepe bied.
Mooikrans is bekend vir sy trop van 50 geskoolde ry perde. Die perde en perdry is die middelpunt van belangstelling op die plaas en word gebruik in al die programme wat op Mooikrans aangebied word.
Dit dien ook as vakansiebestemming vir kinders, volwassenes en gesinne, en bied opleiding en konferensie-fasaliteite aan korporatiewe groepe.
Mooikrans Equus se eienaar, Elna Wahl, het ongeveer 16 jaar gelede haar loopbaan as onderwyseres verruil om 'n terapeutiese perdryskool op die plaas, Mooigelegen, te vestig. Mettertyd het kinders oor naweke daar kom bly om perd te ry, en nóg later kon kinders in vakansies ook kampe bywoon.
Ons is gewortel in die Christelike geloof en die personeel is deeglik opgelei om aan Mooikrans Equus se standaard en etiese kodes te voldoen om sodoende die regte waardes uit te leef.
Waar is Mooikrans Equus?
Mooikrans Equus is geleë tussen die dorpe Amersfoort en Morgenzon in Mpumalanga, weggesteek en omring deur bulte eie aan die oostelike hoëveld. Die kampterrein se historiese plaashuis, gebou in 1903, word omring deur reuse bloekombome en lowergroen grasperke met genoeg spasie vir allerlei lekker aktiwiteite. Mooikrans is bekend vir sy trop geskoolde ryperde wat diep spore in jou hart trap.
Mooikrans leuse: "Gryp die dag en leef tot Sy eer."
Mooikrans Equus staan sy plek vol as 'n volwaardige opvoedkundige- en opleidingsinstituut deur programme aan te bied wat die kursusganger die geleentheid gee om deeglike kennis en voldoende praktiese ervaring op te doen.
Alles wat Mooikrans Equus aanbied is daarop gemik om die gas die geleentheid te gee om die pragtige natuur, die stilte en die rustigheid te geniet sodat die liggaam en siel werklik verfris en vernuwe kan word.